Strike The Match
«Strike The Match» esch e Dance-Pop-Song vom dütsche Pop-Trio Monrose. Er esch co-gschrebe ond produziert vom Ryan Tedder, de Frontmaa vo OneRepublic ond de Deborah Epstein, iischliesslech e zuesätzlechi Produktion vom Pete Kirtley, Christian Ballard/Andrew Murray (Snowflakers) ond esch as erschti Single-Uskopplig vom drette Albom I Am am 6. Juni 2008 veröffentlecht worde.

Am 23. Mai 2008 esch s erscht Mou im Dütsche Radio-Netz Planet-Radio uftoucht.

Musigvideo 
S Musigvideo vo "Strike The Match" esch gleitet worde vom Oliver Sommer ond het am 29. Mai 2008 Videopremiere gfiiret bim dütsche Musig-Sänder VIVA, ide Sändig VIVA live!. Im Video gseht mer Monrose wie sie am Afang vomene Outo usstigid ond nocher vorem Outo tanzid. Osserdem fiirit sie imene Club met vell Tänzer ond ere DJane. Mer gseht au zwöschedöre en animierti Stadt wo en Zeppelin met de Ufschreft Monrose omeflügt ond Monrose dete tanzid.

Promotion
Im Rahme vo de Final-Show vo Germany's Next Topmodel am 5. Juni 2008 esch de Song s erscht Mou vorgstöut worde.

Chart Plazierige 
Met Strike The Match send ned die erwartete Chart-Plazierige, wie die vorhärige, erföllt worde. Dor dä eher miserabli Erfolg esch s drette Albom I Am vom vorerscht geplante 18. Juli 2008 uf onbestemmti Zyt verschobe worde ond esch schlossändlech am 26. September 2008 ussecho. I de Schwiiz ond in Öschtriich het de Song d Top Ten verfählt.

Charts

Songlischte
Das send Ufstellige ond Songlischte vo "Strike the Match":

CD single
 "Strike the Match" - 2.55
 "After Making Love" - 4.30
 "Strike the Match" (Instrumental) - 2.54

CD single (2-track)
 "Strike the Match" - 2.55
 "Strike the Match" (Instrumental) - 2.54

Credits ond Besetzig

Gsang: Mandy Capristo, Senna Guemmour, Bahar Kızıl
Produzänt: Ryan "Alias" Tedder
Zuesätzlechi Produktion: Jiant, Snowflakers
Alli Instrumänt: R. Tedder
Zuesätzlechi Instrumönt: Christian Ballard, Andrew Murray, Pete Kirtley

Mixing: C. Ballard
Gleitet vom: R. Tedder
Ufgnoh im Mansfield Studios, Hollywood
Gsang-Ufzeichnig ond bearbeitet vo: P. Kirtley
Gsangs-Usgab vo: P. Kirtley, Claus Üblacker

Referänze

Monrose